Agaué (dcéra Kadma)

Agaué alebo Agaue (starogr. Ἀγαύη – Agaué, ) je v gréckej mytológii dcéra tébskeho kráľa Kadma a jeho manželky Harmonie. 

Manželom Agauy bol Echión, jeden z bojovníkov, ktorý sa zrodil z dračích zubov zasadených jej otcom Kadmom. Ich syn, tébsky kráľ Pentheus nenávidel boha vína Dionýza, Agaué práve naopak bola jeho veľkou ctiteľkou. Keď si raz na jednej veľkej slávnosti boh pozval tébske ženy, aby spolu s ním oslavovali, opili sa tak, že v bakchickom vytržení začali trhať na kusy dobytok a potom sa obrátili proti svojmu kráľovi Pentheovi, zabili ho a Agaué, ktorá si syna pomýlila s nejakou šelmou, mu osobne odrezala hlavu a priniesla ju vraj do mesta. 

Podľa inej verzie však Agaué v eufórii zabila svojho syna preto, lebo bol nepriateľom radosti, ktorú Dionýzov nápoj – víno – prinášal ľuďom. Pentheus bol hundroš, žiadne radosti nevyhľadával, víno a radovánky považoval za veci, ktoré ľudí vyrušujú a odvádzajú od práce, alebo od vážnych povinností ako sú napríklad vojny.

Referencie

Zdroje 
 
 

Postavy gréckej mytológie